Weqfa Mezopotamyayê
Weqfa Mezopotamyayê, weqfeke perwerde, zanist, huner, çand û tenduristiyê ye ku di 2013an de li Amedê (Bakurê Kurdistanê) hate sazkirin.

Armanca bingehîn a Weqfa Mezopotamyayê 
Armanca bingehîn a Weqfê ew e ku bibe saziyeka ku gelên Mezopotamyayê di zimanên xwe yên zikmakî perwerdeyê bikin, lêkolînên li ser çand, ziman û civaka xwe bikin. Weqfa Mezopotamyayê dixwaze zanîngeheke pirzimanî jî ava bike.

Xebatên Weqfa Mezopotamyayê 
Rêbera Rastnivîsînê, xebateke kesên pispor ên ku di xebata termînolojiya rêziman û standardkirina kurdiya kurmancî de cih girtine ye. Di 2019an de pirtûka bi navê "Rêbera Rastnivîsînê" derket. Pirtûk ji aliyê Komxebata Kurmancîyê (Komxebata Kurdiya Kurmancî, Komxebata Kurmancî) ve hate amadekirin.
Folklorame, kovareke folklora kurdî ye ku hejmara pêşîn (Adar-Gulan) di 2019an de derket.
Ferhenga Rastnivîsînê, xebata amadekirina ferhengeke rastnivîsînê ye ku di 2019an de ji aliyê Komxebata Kurmancîyê ve hate destpêkirin. Dibêjin ku ferheng ji 20-25 hezar peyvan pêk dihê û peyv heta nuha (2019) ji 70 deveran hatine komkirin, ji Efrînê heta Xorasanê.

Çavkanî 

Standardkirina zimanê kurdî
Weqf